ચોર-પોલીસની એ પકડાપકડીમાંથી જેવી સસ્પેન્સ અને લોજિકની બાદબાદી થઈ જાય છે એટલે ફિલ્મ તદ્દન નિરર્થક અને હાસ્યાસ્પદ લાગવા માંડે છે. અલબત્ત, આખું કમઠાણ શેના માટે ખેલાય છે, તેની પાછળ એક નાનકડું સિક્રેટ છે, પરંતુ એય ખાસ કન્વિન્સિંગ નથી. એમાં આપણને ઇમોશનલી ટચ કરવાનો પ્રયત્ન કરાયો છે, લેકિન સહેજે અપીલ કરી શકે તેમ નથી. ટૂંકમાં સન્ડેના ખાસ કોઈ કામ ન હોય, મસાલા થ્રિલર ફિલ્મો ગમતી હોય તો એકાદ વાર આ ફિલ્મ જોઈ શકાય. બાકી નિરાંતે TV જોશો તોય કશું જ ખાટું મોળું થવાનું નથી.